বিসিজিএফসি শক্তি

বাংলাদেশ কোস্ট গার্ড ফ্লোটিং ক্রেন (সংক্ষেপেঃ বিসিজিএফসি) শক্তি বাংলাদেশ কোস্ট গার্ডের শক্তি-শ্রেণীর স্ব-চালিত ভাসমান ক্রেন। এটি মেরিন কনসালটেন্সি গ্রুপ (পি) লিমিটেড, সিঙ্গাপুর এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। বর্তমানে জাহাজটি কোস্ট গার্ড পশ্চিম-জোন মোংলা এর অধীনে সামুদ্রিক এবং উপকূলীয় অঞ্চলে সকল প্রকার উদ্ধার কার্যক্রম পরিচালনা করতে সক্ষম। এছাড়াও জাহাজ হতে জেটিতে ভারী মালামাল উত্তোলন, অবতরণ, গোলাবারুদ স্থানান্তর এবং গুরুত্বপূর্ণ কার্যক্রমে ফ্লোটিং ক্রেনটি কার্যকরী ভূমিকা রাখে। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ১টি ফ্লোটিং ক্রেন নির্মাণের জন্য খুলনা শিপইয়ার্ড লিমিটেড (খুশিলি) এর সাথে গত ২৭ নভেম্বর, ২০১৬ সালে চুক্তি স্বাক্ষরিত হয়। এরই ধারাবাহিকতায় ২৫ মে, ২০১৭ সালে খুলনা শিপইয়ার্ড প্রাঙ্গণে স্বরাষ্ট্র মন্ত্রণালয়ের জননিরাপত্তা বিভাগের তৎকালীন মাননীয় সচিব জনাব ড. কামাল উদ্দিন আহমেদ কিল লেয়িং অনুষ্ঠানের মাধ্যমে বাংলাদেশ কোষ্টগার্ডের জন্য ১টি সেলফ প্রপেল্ড ফ্লোটিং ক্রেন নির্মাণের আনুষ্ঠানিক সূচনা করেন। উক্ত প্রকল্পের আওতায় নির্মাণাধীন ১টি ফ্লোটিং ক্রেন এর সকল মেশিনারী স্থাপন সম্পন্ন শেষে গত ১৪ জুন, ২০২০ সালে জাহাজটি লঞ্চ করা হয়। পরবর্তীতে ১১ মে, ২০২২ সালে খুলনা শিপইয়ার্ড লিমিটেডে বুধবার দুপুরে এক অনুষ্ঠানে প্রধান অতিথি হিসেবে উপস্থিত থেকে স্বরাষ্ট্রমন্ত্রী আসাদুজ্জামান খাঁন কামাল বাংলাদেশ কোস্ট গার্ডের নিকট আনুষ্ঠানিকভাবে জাহাজটি হস্তান্তর করেন। উদ্বোধনী অনুষ্ঠানে আরও উপস্থিত ছিলেন স্বরাষ্ট্র মন্ত্রণালয় জননিরাপত্তা বিভাগের সিনিয়র সচিব জনাব মো. আখতার হোসেন, ঢাকায় নেদারল্যান্ডসের রাষ্ট্রদূত অ্যান ভেন লিউইন, খুলনা নেভাল এরিয়া কমান্ডার রিয়ার অ্যাডমিরাল এম. আনোয়ার হোসেন এনজিপি পিসিজিএম এনডিসি এএফডব্লিউসি পিএসসি, বাংলাদেশ কোস্টগার্ডের তৎকালীন মহাপরিচালক রিয়ার অ্যাডমিরাল আশরাফুল হক চৌধুরী, খুলনা শিপইয়ার্ড লিমিটেডের কমডোর এম শামসুল আজিজ (এল) এনজিপি পিএসসি বিএন এমডি, খুলনা মেট্রোপলিটন পুলিশের (কেএমপি) কমিশনার মো. মাসুদুর রহমান ভূঞা, খুলনা রেঞ্জ ডিআইজি ড. খন্দকার মহিদ উদ্দিন বিপিএম (বার) এবং পিটিসি খুলনার ডিআইজি (কমান্ড্যান্ট) মহা. আশরাফুজ্জামান বিপিএম। এ ছাড়া খুলনায় অবস্থানরত সামরিক ও পুলিশের ঊর্ধ্বতন কর্মকর্তা, গণ্যমান্য ব্যক্তি, সরকারি-বেসরকারি প্রশাসনিক শীর্ষ কর্মকর্তারা অনুষ্ঠানে উপস্থিত ছিলেন। অবশেষে ২১ জুন, ২০২৩ সালে প্রধানমন্ত্রী শেখ হাসিনা রাজধানীতে তাঁর সরকারি বাসভবন গণভবন থেকে ভিডিও কনফারেন্সের মাধ্যমে চট্টগ্রাম বিসিজি পতেঙ্গা বার্থ প্রাঙ্গণে আয়োজিত অনুষ্ঠানে অংশগ্রহ করে ফ্লোটিং ক্রেন জাহাজটির কমিশনিং সম্পন্ন করেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরন করে জাহাজটি নির্মাণ করা হয়। বিসিজিএফসি শক্তি জাহাজটির দৈর্ঘ্য ৪১ মিটার (১৩৫ ফু), প্রস্থ ১৫ মিটার (৪৯ ফু) এবং গভীরতা ১.৬৫ মিটার (৫.৪ ফু)। জাহাজটিতে রয়েছে: ২টি ৪১৬ অশ্বশক্তি (৩১০ কিওয়াট) ক্যাটারপিলার ডিজেল ইঞ্জিন (মার্কিন যুক্তরাষ্ট্র); ১টি ৯২৫ অশ্বশক্তি (৬৯০ কিওয়াট) ক্যাটারপিলার ডিজেল জেনারেটর (মার্কিন যুক্তরাষ্ট্র)। জাহাজটির গতিবেগ ঘন্টায় সর্বোচ্চ ৮ নট (১৫ কিমি/ঘ; ৯.২ মা/ঘ) এবং পরিসীমা ৫০০ নটিক্যাল মাইল (৫৮০ মা; ৯৩০ কিমি)। জাহাজে বিদ্যমান ক্রেনটির সর্বোচ্চ উত্তোলন সক্ষমতা ৭০ টন। ক্রেনটির বৈশিষ্ট্য হলো: ১টি হেইলা এইচএলআরএম ১০০০/৬এস মেরিন ক্রেন (ইতালি); উত্তোলন ক্ষমতা ১৩.৫০ টন, ২৯.৮৮ মিটার (৯৮.০ ফু); উত্তোলন ক্ষমতা ৬৫ টন, ৯.৬০ মিটার (৩১.৫ ফু); শক্তি খরচ ৩২০ কিওয়াট; ক্রেনটির ওজন ৬১ টন। জাহাজটিতে সেন্সর এবং কার্যপদ্ধতি হিসেবে রয়েছে: ১টি ফুরুনো ডিআরএস৪ডব্লিউ র‍্যাডার (জাপান); ১টি ফুরুনো এফএআর-৩৩২০ চার্ট র‍্যাডার (জাপান); ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র); ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র); ১টি ডিজিপিএস রিসিভার (মার্কিন যুক্তরাষ্ট্র); ১টি সাউন্ড ভেলোসিটি প্রোফাইলার (যুক্তরাজ্য); ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র); ১টি চৌম্বকীয় কম্পাস (জাপান); ১টি জিপিএস রিসিভার (ফুরুনো); ১টি ইকো সাউন্ডার (কোডেন); ১টি রাডার অ্যাঙ্গেল ইন্ডিকেটর; ১টি ভিএইচএফ সেট (আইকম); ১০টি ভিএইচএফ ওয়াকিটকি সেট (আইকম/মটোরোলা)। "01 X SELF PROPELLED FLOATING CRANE – Khulna Shipyard Ltd" (ইংরেজি ভাষায়)। সংগ্রহের তারিখ ২০২৪-০৩-২১।  "Contract Signing Ceremony Between Khulna Shipyard Ltd and Bangladesh Coast Guard For Procurement of 01(One) in no Self Propelled Floating Crane."। www.Bangladesh Coast Guard Facebook.com। সংগ্রহের তারিখ ২০২৪-০৩-২১।  "খুলনা শিপইয়ার্ডে কোস্ট গার্ডের জন্য সেলফ প্রপেলড ফ্লোটিং ক্রেন নির্মাণ কাজের সূচনা"। DailyInqilabOnline (ইংরেজি ভাষায়)। সংগ্রহের তারিখ ২০২৪-০৩-২১।  "খুলনা শিপইয়ার্ড এ নির্মিতব্য বাংলাদেশ কোষ্টগার্ডের ০১ টি সেলফ প্রপেল্ড ফ্লোটিং ক্রেন এর কিল লে করলেন জনাব ড. কামাল উদ্দিন আহমেদ, মাননীয় সচিব, জননিরাপত্তা বিভাগ, স্বরাষ্ট্র মন্ত্রণালয়"। www.Khulna Shipyard Ltd Facebook.com। সংগ্রহের তারিখ ২০২৪-০৩-২১।  "সেলফ প্রফেল্ড ফ্লোটিং ক্রেন এর লঞ্চিং অনুষ্ঠান"। www.Khulna Shipyard Ltd Facebook.com। সংগ্রহের তারিখ ২০২৪-০৩-২১।  "Floating Crane for Bangladesh Coast Guards - Maritime news - OceanCrew.org"। oceancrew.org। সংগ্রহের তারিখ ২০২৪-০৩-২১।  Handle, Marine Consultancy Group (P) Ltd-Media। "Floating Crane for Bangladesh Coast Guards"। Maritime Economy। সংগ্রহের তারিখ ২০২৪-০৩-২১।  "Heila Custom Built Marine & Offshore Cranes" (পিডিএফ)। www.heila.com (ইংরেজি ভাষায়)। সংগ্রহের তারিখ ২০২৪-০৩-২১।  "Heila HLRM 1000-6S Marine Crane"। Brimmond (ইংরেজি ভাষায়)। সংগ্রহের তারিখ ২০২৪-০৩-২১।  "বাংলাদেশ কোস্ট গার্ড সাফল্য" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "বাংলাদেশ কোস্ট গার্ড এর জন্য ০২ টি টাগ বোট, ০৬ টি হাই স্পীড বোট, ০১ টি ফ্লোটিং ক্রেন এবং ০১ টি আইপিভি এর হস্তান্তর অনুষ্ঠান"। www.khulna shipyad ltd facebook.com। সংগ্রহের তারিখ ২০২৪-০৩-২৪।  প্রতিনিধি, কেএমপি (২০২২-০৫-১২)। "কোস্টগার্ডের জন্য নির্মিত বিভিন্ন জলযান হস্তান্তর করলেন স্বরাষ্ট্রমন্ত্রী"। police.gov.bd (ইংরেজি ভাষায়)। সংগ্রহের তারিখ ২০২৪-০৩-২০।  "ALL SHIPS - BANGLADESH COAST GUARD" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "প্রধানমন্ত্রী শেখ হাসিনা কোস্ট গার্ডের জন্য পাঁচটি অত্যাধুনিক জাহাজ কমিশন করেন"। pmo.gov.bd। সংগ্রহের তারিখ ২০২৪-০৩-১৮।  "কোস্ট গার্ডের জন্য পাঁচটি অত্যাধুনিক জাহাজ কমিশন করেছেন প্রধানমন্ত্রী শেখ হাসিনা"। btv.gov.bd। সংগ্রহের তারিখ ২০২৪-০৩-১৮।  "বাংলাদেশ কোস্ট গার্ড এর ০২টি ইনসোর পেট্রোল ভেসেল, ০২টি টাগ বোট এবং ০১টি ফ্লোটিং ক্রেন কমিশনিং"। coastguard.gov.bd। সংগ্রহের তারিখ ২০২৪-০৩-১৮।  "আগামীকাল কোস্টগার্ডের ৫টি জাহাজ কমিশনিং করবেন প্রধানমন্ত্রী"।  "অটোমেটিক কামান আর শক্তির দাপটে 'ক্ষমতা বাড়লো' কোস্টগার্ডের | Bangladesh Five Coast Guard Ships"।  "বাংলাদেশ কোস্ট গার্ডের বহরে যুক্ত হলো ৫টি অত্যাধুনিক জাহাজ | Coast Guard | ship | Gtv News"।  "কোস্ট গার্ডে যুক্ত হচ্ছে ভাসমান ক্রেন, টাগবোর্ড | Bangladesh Coast Guard | Floating crane | Ekhon TV"।  "'আধুনিক ও আন্তর্জাতিক বাহিনী হবে কোস্টগার্ড' | Sheikh Hasina | Bangladesh Coast Guard | Ekhon TV"।  "কোস্টগার্ডের বহরে দেশে তৈরি নতুন ৫ জাহাজ; কাল উদ্বোধন করবেন প্রধানমন্ত্রী | Coast Guard Ship"।  "বাংলাদেশ কোস্ট গার্ড-এর ২টি বোট এবং ১টি ফ্লোটিং ক্রেন এর কমিশনিং"।  "চট্টগ্রামের পতেঙ্গায় কোস্ট গার্ডের পাঁচটি নতুন জাহাজের কমিশনিং করেন প্রধানমন্ত্রী শেখ হাসিনা। News"।  "কোস্টগার্ডের বহরে যুক্ত হচ্ছে নতুন পাঁচ জাহাজ | bangladesh Coast Guard"।  "বাংলাদেশ কোস্ট গার্ড এর নব-সংযোজিত ০৫ টি জাহাজ সম্পর্কে সংক্ষিপ্ত ভিডিও"।  "বাংলাদেশ কোস্ট গার্ড এর ভাসমান ক্রেন জাহাজ শক্তি! | ✅ বাংলাদেশ কোস্ট গার্ড এর ভাসমান ক্রেন জাহাজ শক্তি! | By Travel with Launch - লঞ্চ ভ্রমণFacebook"।  "কোস্টগার্ড পেট্রোল ভ্যাসেল উদ্বোধন করবেন প্রধানমন্ত্রী শেখ হাসিনা/ Bangladesh Coastguard Patrol"।  "বাংলাদেশ কোস্ট গার্ডের ২৯তম প্রতিষ্ঠাবার্ষিকী" (পিডিএফ)। pressinform.portal.gov.bd। সংগ্রহের তারিখ ২০২৪-০৩-১৮।  প্রবেশদ্বার:  বাংলাদেশ বাংলাদেশ সামরিক বাহিনী